Page:Thrummy Cap and the ghaist (2).pdf/5

 5 Come John lets in—we’ll tak a seat, Fat sorrow gars you look so blate? Sae in he gangs and sets him down; Says he they’re nane about your town Shall put me out till a new day, As lang’s I’ve siller for to pay— The landlord says ye’re rather rash. To tarn ye out we sanna fash, Since ye’re sae positive to bide: But troth ye’se sit by the fireside ; I tauld you aince o’ beds I’ve nane Unoccuppied except hare ane; In it I fear ye winna lie, For stoutest hearts hae aft been shy To venture in within the room After the night begins to gloom : Nor in it they can ne’er get rest, ,Tis haunted by a frightful ghaist; Ourselves are terrified a’ night: Sae ye may chance to get a fright, Like that which some o’ our folks saw. Far better till ye gang awa’: Or else ye’ll maybe rue the day— Goodfaith quoth John I’m thinking sae ; Better into the nook to sit, Than fly’d Gude keep us o’ our wit. The Lord preserve me frae all evil, I wadna like to see the devil,— Whist gowk eo’ Thrummy baud your peace That sanna gar me quit this place. To great nor sma’ I ne’er did ill, Nae ghaist nor deil my rest shall spill.